Emma Daumas

Emma DAUMAS [ema domas] (naskiĝis  en Avignon), estas franca kantistino, partopreninto al "Star Academy 2"

 Biografio 
Emma, realnome Manuelle, kreskis en muzikema familio. Ŝi lernas ludi pianon, gitaron kaj poste eniras muzik-lernejon de Villeneuve-lès-Avignon kiam ŝi estas 15-jara por lerni kantadon.

En 2000, ŝi partoprenas televidan programon "Graines de stars" kaj atingas 4-an rangon en la konkurso.

En aŭgusto 2002, ŝi partoprenas la 2-an eldonon de la televida programo "Star Academy". Ŝi estas eliminita en virina duon-finalo profite al Nolwenn Leroy, kiu gajnos la finalon.

En februaro 2003 aperas ŝia unua unuopa disko, Au jour le jour (tagon post tago), kiu vendiĝas en 200,000 ekzempleroj. Ŝi poste partoprenas la turneon de "Star Academy".

En novembro 2003 aperas la dua unuopa disko de Emma, Si tu savais (Se vi scius), kiun ŝi ankaŭ komponis.

En decembro 2003 aperas ŝia unua albumo, Le saut de l'ange (Salto de la anĝelo) kiu estas bone akceptata de la recenzo kaj fariĝas ora albumo.

En februaro 2004 aperas ŝia tria unuopa disko, Tu seras (Ci estos) kune kun muzikvideo. Ĝi tuj fariĝas sukcesa ŝlagro kiu vendiĝas en pli ol 300,000 ekzempleroj.

Emma turneas ekde aprilo 2004 ĝis jarfino en pli ol 47 datoj tra Francio, Belgio, Svislando, Libano kaj Hinda oceano.

En julio 2004 aperas ŝia kvara unuopa disko, Figurine humaine (Figureto homa); en la franca tio samsonas kiel Figure inhumaine (Figuro nehoma).

En decembro 2004 aperas la kvina eltiraĵo de ŝia unua albumo, J'attends (Mi atendas), kiu ne renkontas la atenditan sukceson.

Post longa paŭzo, Emma aperigas sian duan albumon en februaro 2006, Effets secondaires (Flankaj efikoj) el kiu eliras en marto unua unuopa disko, Regarde nous (Rigardu nin); per tiu dua albumo, Emma iom forlasas sian "Avril Lavigne"-eskan stilon.

 Diskografio 
 Albumoj 
 2003: Le saut de l'ange
 2006: Effets secondaires
 2008: Le chemin de la maison

 Unuopaĵoj 
 2003: Au jour le jour
 2003: Si tu savais
 2004: Tu seras
 2004: Figurine humaine
 2004: J'attends
 2005: You got me feat. Eskobar
 2006: Regarde nous

 Muzikvideoj 
 El: Le saut de l'ange 
 2004: Tu seras
 2004: Figurine humaine
 2005: J'attends

 El: Effets secondaires 
 2005: You got me feat. Eskobar
 2006: Regarde nous

 Internaj ligiloj 
 Avril Lavigne
 Nolwenn Leroy, gajninto de "Star Academy 2"
 Georges-Alain Jones, partopreninto al "Star Academy 2"
 Jérémy Chatelain, partopreninto al "Star Academy 2"

 Eksteraj ligiloj 

 oficiala retejo 

Kategorio:Francaj kantistoj
Kategorio:Franclingvaj kantistoj
Kategorio:Naskiĝintoj en Vaucluse